Quem sou
- Johnny Pina
- Se tudo se fizer ao nada, do nada retornará tudo e milagres desvanecerão se nada se fizer em tudo.
segunda-feira, 25 de fevereiro de 2013
Di dentu pa mundu
Dexa papel madorna na bolsu
i na un kompasu di morna
nha dedu na kaneta susti nha alma
nun gota di medu poku a poku bua
pa lonji di medu di gosta di sunha
trankadu na batuku di nha kurason
txabetadu na un surizu d nha morabeza
lonji di boka mundu ke lanseta
i sen sunha, dexan bua na meiu di tudu
sen nada mas pa skesi, sen nada mas pa buska
pertu di tera di nha sintimentu di volta
so puera di bentu di nha sodadi malgoz
sen sabi undi ki nha pe sa guian
sen morna nen batuku nta bai inguisadu
ma si sangui ferben na luta ku mundu
nhas veias ta grita pa mi trankadu na peli
i sen medu di fika na meiu di nada, luta
ki manhan ka ten vontadi mas oji ten nisisidadi
di labanta kabesa nun luz di txuba, grita
na papel finkadu ku selu di medu ki bai
i skesi dor ki onti dexan na meiu di mi
falsiadu na dos padas ki Deus torna djunta
pa sen medu labanta kaneta i kola na papel
un letra di sodadi di nha batuku
madornadu na goma di nha katxupa di tera
sen tera n'intera nha rostu na luta
i pa nha tera nskrebi un luta di paz
na meiu di matu, di mundu, di tristeza
lapidu na papel nha alma di omi.
by Johnny Pina
Publicada por Johnny Pina à(s) 15:40
Etiquetas: Despejos
Subscrever: Enviar comentários (Atom)
por_Latn bjn_Latn por_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn pap_Latn kea_Latn pap_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn eng_Latn por_Latn spa_Latn por_Latn